greek-Olympics: Φεβρουαρίου 2009
Στη Σιγκαπούρη, τον Ιούλιο του 2005 κατά τη διάρκεια της Συνόδου της Διεθνούς Ολυμπιακής Επιτροπής, αποφασίστηκε να μειωθούν τα αγωνίσματα στους Ολυμπιακούς Αγώνες και από 28 να γίνουν 26. Η απόφαση αυτή δεν εφαρμόστηκε στο Πεκίνο πέρσι γιατί κατά την ανάληψη το 2001 και τα δύο αγωνίσματα ήταν στο πρόγραμμα. Η ισχύ της θα ξεκινούσε το 2012.
Έτσι στο Λονδίνο σόφτμπολ και μπέιζμπολ δεν περιλαμβάνονται στο Ολυμπιακό πρόγραμμα. Αυτό όμως ήταν κάτι που δεν άρεσε στις δύο διεθνείς ομοσπονδίες των αθλημάτων που μερικούς μήνες μετά, το Φεβρουάριο του 2006 στο Τορίνο ζήτησαν να επανεξεταστεί η απόφαση της ΔΟΕ. Δυστυχώς όμως και για τους δύο για μερικές ψήφους η απόφαση ήταν το ίδιο αρνητική.
Το σόφτμπολ όμως επιμένει και ζητά την επιστροφή του στους αγώνες του 2016 που θα αναθέσει η ΔΟΕ τον Οκτώβριο. Τα διοικητικά συμβούλια των δύο αθλημάτων συνεδρίασαν από κοινού πριν από μερικές ημέρες με σκοπό να χαράξουν κοινή στάση. Το σόφτμπολ, αγώνισμα μόνο για γυναικείες ομάδες και το μπέιζμπολ αποκλειστικά για άνδρες δεν βρήκαν κοινή γραμμή επιστροφής και έτσι ο Ντον Πόρτερ πρόεδρος του σόφτμπολ ανακοίνωσε ότι θα συνεχίσουν μόνοι τους.
«Δεν έχουμε σκοπό να ζητήσουμε από τη ΔΟΕ το συνδυασμό των αθλημάτων» τόνισε ο Πόρτερ και συνέχισε: «Η πρόταση για τη ΔΟΕ αφορά περιορισμένο αριθμό ομάδων υψηλού επιπέδου από ολόκληρο τον κόσμο. Το σόφτμπολ είναι ένα καθαρά από ντόπινγκ άθλημα που αντανακλά της αξίες του Ολυμπισμού σε ολόκληρο τον κόσμο.
Τα στοιχεία από τους αγώνες στο Πεκίνο δείχνουν ότι πρόκειται για ένα εξαιρετικά επιτυχημένο τουρνουά με μεγάλη συμμετοχή του κόσμου, αλλά και ενδιαφέρον αγωνιστικό που προσθέτει αξία στο Ολυμπιακό Πρόγραμμα».
Με αυτά τα επιχειρήματα ο Ντον Πόρτερ θα ζητήσει την επιστροφή του αθλήματος. Οι πιθανότητες είναι μεγάλες. Και αυτό γιατί εκτός από τη μείωση των αθλημάτων η ΔΟΕ επιθυμούσε και τη μείωση του κόστους. Οργάνωσης. Όμως αν οι Ολυμπιακοί πάνε προς το Σικάγο – λέμε τώρα – τότε και περισσότερα χρήματα από τηλεοπτικά δικαιώματα θα υπάρξουν και γεμάτες εξέδρες. Σε καμία περίπτωση δεν θα πρέπει να ξεχνάτε ότι τόσο το σόφτμπολ όσο και το μπέιζμπολ είναι πολύ διαδεδομένα στις ΗΠΑ.
Ήταν μία από τις μεγαλύτερες προσωπικότητες του αθλητισμού τα τελευταία 50 χρόνια. Ο Μιχάλης Μαστρανδρέας πέθανε σε ηλικία 84 ετών μετά από επιπλοκή που παρουσιάστηκε σε εγχείρηση ρουτίνας (προστάτη) και η κηδεία του θα γίνει την Τρίτη στις 4.00μμ από το κοιμητήριο Καλλιθέας.
Φτωχότερος ο Ελληνικός αθλητισμός γενικότερα αφού μπορεί να διετέλεσε για 23 χρόνια μέλος της διοίκησης της ομοσπονδίας βόλεϊ, τα 18 από αυτά ως πρόεδρος, όμως για τρεις θητείες ήταν μέλος της Ελληνικής Ολυμπιακής Επιτροπής (ΕΟΑ για εκείνη την εποχή) και αρχηγός της Ελληνικής Ομάδας το 1984 στους Ολυμπιακούς Αγώνες του Λος Άντζελες.
Μόνο καλά λόγια έχουν να πουν όσοι τον γνώρισαν, στενός φίλος ενός άλλου μεγάλου του σύγχρονου αθλητισμού του Κώστα Παπαναστασίου που έχει φύγει και αυτός, ο Μιχάλης Μαστρανδρέας γεννήθηκε στο Σουέζ της Αιγύπτου στις 23 Μαϊου 1925.
Από πολύ μικρός ασχολήθηκε με τον αθλητισμό και το πρώτο άθλημα που του τράβηξε την προσοχή ήταν το πινγκ πονγκ. Στη συνέχεια τον κέρδισε το βόλεϊ, το οποίο τίμησε μέχρι την τελευταία στιγμή της ζωής του, δημιουργώντας πολύ μεγάλο έργο. Αξίζει να αναφέρουμε ότι η ενασχόληση του με τα κοινά του ελληνικού βόλεϊ άρχισε τυχαία και μάλιστα είχε εμπόδια, αφού δεν ήθελε να εμπλακεί λόγω άγνοιας του θέματος. Τελικά του ανακοινώθηκε το 1970 ότι έγινε αντιπρόεδρος της ΕΟΠΕ, θέση που κράτησε για πέντε χρόνια ενώ από το 1975 έως και το 1993 ήταν πρόεδρος.
Από το 2000: Αντιπρόεδρος του Δ.Σ. Ομίλου Φίλων Ολυμπιακού Πνεύματος.
Από το 2004: Επίτιμος πρόεδρος ΕΟΠΕ.
Με τέτοια προίκα που άφησε ο Μίνωας Κυριακού η ΕΟΕ δεν θα χρειαστεί ποτέ ξανά κρατική επιχορήγηση. Τα 9 εκατ. ευρώ που υποστηρίζει ότι υπάρχουν στο ταμείο της ΕΟΕ – που δεν αμφισβητούμε – από τη μία και η στήριξη της ΕΟΕ μέσα από την ιδιωτική πρωτοβουλία από την άλλη εξασφαλίζουν όχι μόνο τη λειτουργία της αλλά ακόμα και την Ολυμπιακή. Προετοιμασία.
Ποιος ξέρει λοιπόν μπορεί η ΕΟΕ να γίνει δημιουργική, να σταματήσει να επιβαρύνει δε εκατομμύρια ευρώ κάθε χρόνο τον κρατικό προϋπολογισμό και το κυριότερο αποτελεσματική και χρήσιμη στο κοινωνικό σύνολο.
Αν η νέα διοίκηση κάνει μία έρευνα θα διαπιστώσει ότι κανείς δεν γνωρίζει την ΕΟΕ, ούτε το ρόλο και πολύ περισσότερο το έργο της.
Με τόσα χρήματα που έχει το ταμείο της – θα πρέπει να το επιβεβαιώσει – ο Σπύρος Καπράλος έχει τη δυνατότητα να κάνει μία καινούργια αρχή.
Ακόμα έχει το χρονικό ορίζοντα να σχεδιάσει τις δράσεις για την τετραετία και το νέο Ολυμπιακό Κύκλο και να απευθυνθεί στις εταιρίες με ολοκληρωμένο πρόγραμμα και παροχές.
Ακόμα θα πρέπει να τεθεί θέμα τηλεοπτικών δικαιωμάτων ώστε να μπορεί να εισπράττει από τις εκδηλώσεις της και όχι να είναι… δωρεάν.
Το τσάμπα… πέθανε
Φυσικά για να πληρώσει κάποιος θα πρέπει να υπάρχει και επαγγελματική οργάνωση.
Εδώ… μπαίνει το νέο Οργανόγραμμα λειτουργίας. Συγκεκριμένη θέση και ρόλο κάθε ένας από τους 100 υπαλλήλους. Δεν είναι δυνατόν η ΔΟΕ να έχει 40 άτομα και να λειτουργεί έναν οργανισμό 5 δις δολ. και η ΕΟΕ 100 άτομα που πηγαίνουν χτυπάνε κάρτα το πρωί, πίνουν καφέ ή διαβάζουν εφημερίδες γράφουν και κανέναν γράμμα και φεύγουν.
Η διοίκηση θα πρέπει να τους βάλει να δουλέψουν. Να τους πει τι θέλει να κάνει και να είστε σίγουροι ότι θα το κάνουν. Είναι και ικανοί και αποτελεσματικοί.
Ούτε μάνατζερ χρειάζεται για τα… τρέξει η ΕΟΕ, ούτε προσλήψεις. Το έχουμε γράψει και στο παρελθόν.
Το προσωπικό χρειάζεται όραμα και στόχους, να καταλάβει ότι είναι μέρος της δημιουργίας και όχι… κλητήρες ή απαξιωμένοι όπως στο παρελθόν.
Ο Σπύρος Καπράλος είναι ο νέος πρόεδρος που μπορεί να εμπνεύσει, ενώ ο Μανώλης Κατσιαδάκης ο γενικός γραμματέας είναι ο άνθρωπος που από το νόμο έχει την ευθύνη της λειτουργίας.
Καθεστώς επιτήρησης;
Και αν ο Μανώλης Κατσιαδάκης (φωτό μαζί με Καπράλο) αναγκάστηκε να προσφύγει μαζί με άλλους στο ΣτΕ διαφωνώντας με τις πρακτικές του προηγούμενου προέδρου τώρα δεν έχει άλλοθι. Όσο για την εμφάνιση του Διονύση Γάγγα, ενός ικανού αθλητικού στελέχους, δεν προβλέπετε θέση και κακώς ο Σπύρος Καπράλος τον εμφανίζει αφού δεν υπάρχει τροποποίηση του καταστατικού. Ο πρώην γενικός γραμματέας της ΕΟΕ την περίοδο 1993-1997 αν ήθελε να βοηθήσει θα έπρεπε να έχει φροντίσει να εκλεγεί στην Ολομέλεια.
Γιατί η προσπάθεια για επιβολή του ως μάνατζερ μοιάζει ως… επιτήρηση στον Μανώλη Κατσιαδάκη.
Συμπληρώθηκε η Ολομέλεια
Με τέσσερα ακόμα άτομα συμπληρώθηκε η σύνθεση της Ολομέλειας της Ελληνικής Ολυμπιακής Επιτροπής. Πρόκειται για δύο άτομα εκ προσωπικοτήτων του αθλητισμού και δύο αθλητές. Οι αθλητές είναι η Σοφία Μπεκατώρου και Βασίλης Πολύμερος και οι Γιώργος Λενός και Πέτρος Συναδινός εκ προσωπικοτήτων. Τώρα για να πούμε και τη αλήθεια, οι «προσωπικότητες» είναι συνήθως κομματικές επιλογές, ΝΔ και ΠΑΣΟΚ, ένας από κάθε κόμμα. Τέλος κατά τη σημερινή πρώτη συνεδρίαση αποφασίστηκε η συμμετοχή και τη Πυγμαχίας που ήταν εκτός κατά την εκλογική διαδικασία με εκπρόσωπο τον Περικλή Τρικαλιώτη. Τέλος συγκροτήθηκαν με μέλη τακτικά και φίλαθλα οι επιτροπές:
Αντιπρόεδρος: Χρήστος Χατζηαθανασίου
Μέλη: Σπυρίδων Καπράλος, Εμμανουήλ Κατσιαδάκης, Χαράλαμπος Νικολάου, Αθανάσιος Κανελλόπουλος, Πέτρος Συναδινός, Μιχαήλ Φυσεντζίδης
Φίλαθλα μέλη: Λεωνίδας Βαρουξής
Επιτροπή Ολυμπιακή Προετοιμασίας
Πρόεδρος: Ιωάννης Βασιλειάδης
Μέλη ΕΟΕ: Αθανάσιος Βασιλειάδης, Ιωάννης Καρράς, Βασίλειος Κατσώρας, Στυλιανός Προσαλίκας, Βασίλειος Σεβαστής, Αντώνιος Τσαμεσίδης
Φίλαθλα μέλη: Γεώργιος Τσόγκας, Αλέξανδρος Δημακάκος, Δημήτριος Σαρακατσάνης, Γεώργιος Αλικάκος
Επιτροπή Ολυμπιακής Λαμπαδηδρομάις
Πρόεδρος: Σπυρίδων Ζαννιάς
Μέλη: Ιωάννης Καρράς, Βασίλειος Κατσώρας, Θωμάς Τιμαμόπουλος, Αντώνιος Τσαμεσίδης, Γεώργιος Φουντάς
Φίλαθλα μέλη: Σταύρος Κουμπίας, Παύλος Γερακάρης, Φώτης Μαγουλάς
Πρόεδρος: Ιωάννης Καρράς
Αναπλ. Πρόεδρος: Ιωάννης Βασιλειάδης
Τακτικά μέλη: Σπυρίδων Αμπόνης, Παναγιώτης Δημαράς, Κωνσταντίνος Καρογιάννης, Βασίλειος Ομπλατζάκης, Νικόλαος Πουλής
Πρόεδρος: Θανάσης Κανελλόπουλος
Αναρτήθηκε από G2 στις 19:32
Αναρτήθηκε από G2 στις 12:22
Αναρτήθηκε από G2 στις 19:20
Την πρώτη του συνάντηση με τον πρόεδρο της Διεθνούς Ολυμπιακής Επιτροπής Ζακ Ρογκ είχε ο Σπύρος Καπράλος με την ιδιότητα του προέδρου της Ελληνικής Ολυμπιακής Επιτροπής. Η συνάντηση έγινε στις Βρυξέλλες στο περιθώριο των εγκαινίων της έδρας της Ένωσης Εθνικών Ολυμπιακών Επιτροπών της Ευρώπης.
Και επειδή η ηγεσία της ΕΟΕ βρέθηκε στις Βρυξέλλες είπαν να μας κάνουν και μία επίσκεψη στο www.greek-olympics.blogspot.com από την έδρα της Ευρωπαϊκής Ένωσης στέλνοντας τη μπλε σημαία με τα αστέρια στο λογαριασμό μας.
Είναι πολύ θετικό ότι μας διαβάζουν και δεν είναι οι μόνοι. Τα στοιχεία από τις επισκέψεις είναι εξαιρετικά εντυπωσιακά και δεν αφορούν μόνο την Ελλάδα. Θα τα ανακοινώσουμε σε λίγο καιρό.
Ο πρόεδρος της ΔΟΕ συνεχάρη τον κ. Καπράλο για την ανάληψη των καθηκόντων του και του ευχήθηκε καλή επιτυχία στο έργο του. Είναι γνωστό ότι και οι δύο γνωρίζονται από την περίοδο της διοργάνωσης των Ολυμπιακών Αγώνων της Αθήνας το 2004.
Στις Βρυξέλλες ο κ. Καπράλος είχε συνάντηση και με τον πρόεδρο της Διεθνούς Μεσογειακής Επιτροπής (ΔΕΜΑ) Αμάρ Ανταντί, αλλά και με τον ταμία της ΔΕΜΑ, Κίκη Λαζαρίδη και αντάλλαξαν απόψεις για πολλά θέματα που απασχόλησαν τους δύο φορείς τα προηγούμενα χρόνια. Τον Σπύρο Καπράλο συνόδευε στις Βρυξέλλς ο Λάμπης Νικολάου α΄αντιπρόεδρος της ΔΟΕ και ο γενικός γραμματέας της ΕΟΕ Μανώλης Κατσιαδάκης. Φυσικά παρόν ήταν ο Ιρλανδός πρόεδρος της Ένωσης Ολυμπιακών Επιτροπών της Ευρώπης Πάτρικ Χίκι και ο γ’ αντιπρόεδρος της ΔΟΕ, Γερμανός Τόμας Μπάχ.
Συνάντηση με τον Γιάννη Ιωαννίδη
Θέματα που αφορούν στην Ελληνική Ολυμπιακή Επιτροπή και τη Διεθνή Ολυμπιακή Ακαδημία, συζητήθηκαν στη συνάντηση του υφυπουργού Πολιτισμού, αρμόδιου για θέματα Αθλητισμού, Γιάννη Ιωαννίδη. Σπύρος Καπράλος, Μανώλης Κατσιαδάκης και Ισίδωρος Κούβελος (ΔΟΑ) εκτός από ενημέρωση ζήτησαν αλλαγές και στο καταστατικό της ΕΟΕ θέμα που θα ασχοληθούμε τις επόμενες ημέρες.
Αναρτήθηκε από G2 στις 22:02
Σε 40 ημέρες τα μέλη της Επιτροπής Αξιολόγησης της ΔΟΕ θα ξεκινήσουν τις επισκέψεις τους στις τέσσερις πόλεις που πέρασαν στην τελική φάση της διεκδίκηση των Ολυμπιακών Αγώνων του 2016.
Εμείς στο http://greek-olympics.blogspot.com/ κάναμε μία προσπάθεια και σας δώσαμε μερικά στοιχεία από τους φακέλους που υπέβαλαν στη ΔΟΕ και που εκτός από μελέτη θα αποτελέσουν βάση διόρθωσης μέχρι την τελική κρίση.
Παράλληλα ξεκινάμε μία ψηφοφορία μέχρι τις 2 Οκτωβρίου ημέρα κρίσης της ΔΟΕ για να δούμε τις δικές σας προτιμήσεις.
Μπορεί η τελική επιλογή να αργεί, τα μέλη της ΔΟΕ θα ψηφίσουν στην Κοπεγχάγη, όμως Σικάγο, Τόκιο, Ρίο ντε Τζανέιρο και Μαδρίτη (με τη σειρά της κλήρωσης) βρίσκονται σε θέσεις μάχης. Μία όμως θα γιορτάσει όπως έγινε πριν από οχτώ χρόνια το 2001 με τους Κινέζους (φωτό)
Η σειρά των επισκέψεων της Επιτροπής Αξιολόγησης.
Σικάγο: 4-7 Απριλίου
Τόκιο: 16-19 Απριλίου
Ρίο ντε Τζανέιρο: 29 Απριλίου – 2 Μαΐου
Μαδρίτη: 5-8 Μαΐου
Τους Ολυμπιακούς Αγώνες του 2016 διεκδίκησαν ακόμα η Πράγα (Τσεχία), το Μπακού (Αζερμπαϊτζάν) και η Ντόχα (Κατάρ), όμως αποκλείστηκαν στην πρώτη φάση.
Ρίο ντε Τζανέιρο 2016: Μπιτς Βόλεϊ στη Κοπακαμπάνα
Θα μπορούσε κάποιος να πει ότι η Βραζιλία έχει κάνει ήδη την… υπέρβαση. Το γεγονός ότι βρίσκεται στην τελική τετράδα για την επιλογή της πόλης που θα διοργανώσει τους Ολυμπιακούς Αγώνες το 2016 είναι επιτυχία.
Μετά από δύο αποτυχημένες προσπάθειες για τους Αγώνες του 2004 και του 2012, το Ρίο ντε Τζανέιρο κατάφερε να παρουσιάσει έναν καλύτερο φάκελο και να περάσει στη δεύτερη φάση, αν και για πολλούς παραμένει ο πιο… αδύναμος κρίκος.
Το Ρίο μία πόλη που για τους περισσότερους είναι συνδεδεμένη με τις μεγάλες παραλίες και ειδικότερα τη Κοπακαμπάνα (1η φωτό), το Καρναβάλι και τη ξέγνοιαστη ζωή πιστεύει ότι θα καταφέρει να διοργανώσει τους Ολυμπιακούς.
Μία διοργάνωση που θα δώσει την ευκαιρία για μεγάλη ανάπτυξη στην πόλη με τα δύο πρόσωπα, το κοσμοπολίτικο και της παραγκούπολης με λειτουργικό κόστος 2,81 δις δολ. και κόστος για την πόλη και τις υποδομές στα 11,6 δις δολ.
Πρόκειται για περίπτωση όμοια με της Αθήνας που χρειαζόταν τους Ολυμπιακούς για να επιταχυνθούν σημαντικά έργα όπως αεροδρόμιο, οδικές αρτηρίες, Μετρό, τραμ και πολλά άλλα.
Το σχέδιο τους (2η φωτό) περιλαμβάνει πολλές εγκαταστάσεις σε διαφορετικά μέρη με μεγαλύτερη απόσταση τα 30χλμ. από το «σημείο μηδέν» που δεν είναι άλλο από το Ολυμπιακό Χωριό στην περιοχή Μπάρα. Τα άλλα τρία σημεία είναι η Κοπακαμπάνα, το Μαρακανά και το Ντεοντόρο. Και μπορεί μεν τα περισσότερα αθλήματα να είναι κοντά στο Ολυμπιακό Χωριό όμως το ενδιαφέρον παρουσιάζεται στη διάσημη παραλία.
Και αυτό γιατί όπως φαίνεται και από τη μακέτα (1η φωτό) εκεί θα διεξαχθεί το μπιτς βόλεϊ. Καλό το ποδόσφαιρο όμως όταν μιλάμε για μπιτς βόλεϊ εκτός από το πολύ υψηλό επίπεδο υπάρχει στην χώρα και μεγάλο ενδιαφέρον.
Αναρτήθηκε από G2 στις 17:04
Τελευταία φορά που το Τόκιο διοργάνωσε Ολυμπιακούς Αγώνες ήταν το 1964. Από τότε έχουν περάσει 45 χρόνια, ενώ ακόμα και αν κερδίσουν το διάστημα θα φτάσει τα 52 χρόνια.
Οι Ιάπωνες είναι διατεθειμένοι να δαπανήσουν 2,864 δις δολ. Για τους αγώνες, ποσό λογικό σε σχέση με τους Ισπανούς και τη Μαδρίτη και πολύ πίσω από τους Αμερικανούς. Ο σχεδιασμός τους με μία λέξη θα μπορούσε να χαρακτηριστεί «κλασικός» με τέσσερις πόλους, αν και οι ίδιοι στο χάρτη που παρουσιάζουν τοποθετούν τα αθλήματα σε δύο.
Ο μαραθώνιος ένα αγώνισμα όπου οι Ιάπωνες έχουν σε πολύ μεγάλη εκτίμηση, αλλά και τα πηγαίνουν πολύ καλά σε αγωνιστικό επίπεδο είναι ένα από τα… χαρτιά που ρίχνουν στο… τραπέζι της διεκδίκησης. Θα προσπαθήσουν να συνδέσουν το παρελθόν με το παρόν. Πως θα το κάνουν λοιπόν αυτό.
Η εκκίνηση θα δωθεί από το Ολυμπιακό Στάδιο του 1964. Σε συνεργασία με την Παγκόσμια Ομοσπονδία Στίβου (IAAF) ο αγώνας θα γίνει σε τρεις στροφές των 10χλ. δίνοντας την ευκαιρία στους θεατές που θα είναι κατά μήκους της διαδρομής να δουν τρεις φορές τους πρωταγωνιστές.
Οι δρομείς θα περάσουν από τα Αυτοκρατορικά Ανάκταρα, το εμπορικό τους κέντρο τη Γκίζα, αλλά και την περιοχή της Ακιχαμπάρα, που είναι η «καρδιά» του ηλεκτρονικού εμπορίου διάσημη για τα γκάτζετ.
Το τελευταίο μέρος της διαδρομής θα είναι στον κόλπο του Τόκιο με τερματισμό το καινούργιο Ολυμπιακό Στάδιο χωρητικότητας 100.000 θεατών.
Αναρτήθηκε από G2 στις 11:51
Ολυμπιακοί Αγώνες στο κέντρο της πόλης. Αυτή είναι η πρόταση των Ισπανών για τη Μαδρίτη και το 2016. Όλα τα αθλήματα θα είναι χωρισμένα σε δύο πόλους, ο ένας στα δυτικά της πόλης με το ολυμπιακό Στάδιο, τα κέντρα Τύπο, το Ολυμπιακό Χωριό και πολλές ακόμα εγκαταστάσεις, ο άλλος στην περιοχή του ποταμού στην ανατολική πλευρά, ενώ όλα είναι σε ακτίνα 5χλμ. από το κέντρο.
Οι όμιλοι του ποδοσφαιρικού τουρνουά θα γίνουν σε πέντε πόλεις, Βαρκελώνη, Πάλμα ντε Μαγιόρκα, Μάλαγα, Κόρντομπα και Μερίντα, ενώ η ιστιοπλοϊα πάει για τη Βαλένθια.
Πρόκειται για την πιο συγκεντρωτική πρόταση που έχει παρουσιαστεί για διοργάνωση Ολυμπιακών Αγώνων δημιουργώντας ένα πολύ μεγάλο πρόβλημα, αυτό τον μετακινήσεων όχι μόνο των αθλητών, αλλά και τον επισήμων και των θεατών.
Το κόστος της διοργάνωσης θα είναι στα 2,666 δις δολ. Και μέσα σε αυτό δεν περιλαμβάνεται η κατασκευή αρκετών εγκαταστάσεων όπως και του Ολυμπιακού Χωριού. Οι Ισπανοί θέλουν τους Ολυμπιακούς για να ανεβάσουν το δείκτη ανάπτυξης της χώρας, περισσότερο από τους Αμερικανούς και διαθέτουν από το… ξεκίνημα της ψηφοφορίας περισσότερους ψήφους.
Και αυτό γιατί το «ισπανόφωνο» λόμπι εδώ και δεκαετίες κινείται ομαδικά. Όσο για το πρόβλημα με το Ρίο ντε Τζανέιρο, οι Ισπανοί πιστεύουν ότι θα βγει έξω από την πρώτη ψηφοφορία, οπότε και θα πάρουν από εκεί και πέρα τις ψήφους.
Αν το παραπάνω σενάριο επαληθευτεί τότε δεν είναι απίθανο να δούμε τους Ισπανούς να φτάνουν μέχρι και την τελευταία ψηφοφορία. Θυμίζουμε ότι το σύστημα είναι πολύ απλό για την επιλογή της πόλης. Ξεκινούν όλες μαζί και κάθε φορά η πόλη με τις λιγότερες ψήφους φεύγει από τη μάχη.
Μετά την Ευρώπη λέτε να αλλάξουμε τηλεοπτικό δίκτυο και στις ΗΠΑ; Την απάντηση θα τη δώσει η Διεθνής Ολυμπιακή Επιτροπή σε μερικούς μήνες. Πριν από μερικές ημέρες γράψαμε για τη μεγάλη αλλαγή στην Ευρώπης σχετικά με τα τηλεοπτικά δικαιώματα της Ευρώπης για τους Ολυμπιακούς Αγώνες του 2014 και του 2016.
Η EBU θα μοιράσει εικόνα στα μέλη της στην Ευρώπη μέχρι και το Λονδίνο το 2012, ενώ μετά αναλαμβάνει η SPORTFIVE. Στις ΗΠΑ το δίκτυο NBC έχει την πρωτοκαθεδρία για δεκαετίες. Μάλιστα για τη διοργάνωση του 2010 στο Βανκούβερ και του 2012 στο Λονδίνο θα δαπανήσει 2,2 δις δολάρια ποσό αστρονομικό για τα δικά μας δεδομένα, όμως μην ξεχνάτε ότι στις ΗΠΑ η αγορά είναι πολύ μεγαλύτερη.
Τα επίσημα στοιχεία της ΔΟΕ δείχνουν μία τεράστια αύξηση εσόδων. Από 1,2 εκατ. δολ. το 1960 στη Ρώμη φτάσαμε στα 1,737 δις το 2008 στο Πεκίνο.
Τα ποσά αφορούν μόνο τους θερινούς. Τα αντίστοιχα για τους χειμερινούς ήταν 50.000 δολ. το 1960 και 1,127 δις δολ. στο Βανκούβερ.
Παρόλα αυτά τα τελευταία χρόνια η τηλεθέαση και οι γενικότερες μετρήσεις δεν είναι με το μέρος του NBC. Όμως αυτό για τη ΔΟΕ περνά σε δεύτερο ρόλο. Σημασία έχει να βάλει στο ταμείο της ένα μεγάλο ποσό, σίγουρα μεγαλύτερο από το προηγούμενο.
Στον ανταγωνισμό εδώ και χρόνια υπάρχει και το ABC που προσπαθεί, όμως έρχεται πάντα δεύτερο. Τώρα ελπίζει ότι θα κάνει τη διαφορά. Μη νομίζεται ότι το ABC δεν έχει δείξει ποτέ Ολυμπιακούς Αγώνες. Είχε τα δικαιώματα για το Μόντρεαλ (1976) και για το Λος Άντζελες (1984). Από και πέρα μονοπωλεί τα δικαιώματα στις ΗΠΑ το NBC.
Σύμφωνα με τα στοιχεία της ΔΟΕ για να πάρει πίσω το ABC τους Ολυμπιακούς από το NBC (1980) δαπάνησε τρεις φορές περισσότερα χρήματα. Έτσι για το Μόντρεαλ είναι πληρώσει 25 εκατ. δολ, το NBC για τη Μόσχα δαπάνησε 72,3 εκατ. δολ., όμως το ABC πλήρωσε για το Λος Άντζελες 225,6 εκατ. δολ. Η ΔΟΕ πάντως μέχρι και το 1998 ακολουθούσε ανοιχτή πολιτική για χειμερινούς και θερινούς Αγώνες.
Το ABC είχε τα δικαιώματα στους χειμερινούς από το 1976 και το Ίνσπρουκ μέχρι και το 1988 στο Κάλγκαρι, το CBS από το 1992 (Αλμπερβίλ) μέχρι και το 1998 (Ναγκάνο), ενώ από το 2000 και μετά η πολιτική άλλαξε και το ίδιο δίκτυο αναλαμβάνει μία «περίοδο» που περιλαμβάνει θερινούς και χειμερινούς.
Η νέα «περίοδος» για τις ΗΠΑ αφορά το διάστημα 2014-2016 με το Σότσι να έχει τη διοργάνωση των χειμερινών και το… Σικάγο να παίζει δυνατά για το 2016. Στη συνεδρίαση της Εκτελεστικής Επιτροπής σε δύο εβδομάδες στο Ντένβερ θα γίνει η πρώτη εισήγηση από την επιτροπή για τα τηλεοπτικά δικαιώματα και τα «new media» με πρόεδρο τον Τόμας Μπάχ.
Η υπόθεση αναμένεται να «κλείσει» γρήγορα, πιθανότατα πριν από τον Οκτώβριο που θα παρθεί η απόφαση για την πόλη που θα αναλάβει τους Ολυμπιακούς Αγώνες του 2016. Στη διεκδίκηση εκτός από το Σικάγο είναι η Μαδρίτη, το Τόκιο και το Ρίο ντε Τζανέιρο και η ΔΟΕ δεν θα θελήσει να είναι γνωστή η πόλη διότι σε περίπτωση που χάσει το Σικάγο φοβούνται ότι θα… χαθεί το ενδιαφέρον.
Κερδισμένοι από τη συμμετοχή και την εμπειρία στην Πολωνία
Με τη χιονοσανίδα κατηγορίας PGS ολοκληρώθηκε η αποστολή των 26 Ελλήνων αθλητών στο Σλασκ_Μπέσκιντι της Πολωνίας και το 9ο Χειμερινό Φεστιβάλ «Ολυμπιακές Ημέρες Ευρωπαϊκής Νεότητα».
Η αλήθεια είναι ότι τα παιδιά δεν τα πήγαν και τόσο καλά. Αγωνίστηκαν όμως ελάχιστα κατάφεραν να ξεφύγουν από τις τελευταίες θέσεις στα αγωνίσματά τους. Μπορεί οι συνθήκες τις περισσότερες μέρες να ήταν κακές με σφοδρή χιονόπτωση, όμως οι συνθήκες ήταν ίδιες για όλους τους αθλητές.
Βέβαια σημασία στους συγκεκριμένους αγώνες που είναι υπό την αιγίδα της ΔΟΕ και μετέχουν παιδιά από 14 έως και 18 ετών είναι η εμπειρία. Ελπίζουμε τουλάχιστον σε αυτόν το τομέα να βγήκαν κερδισμένοι οι νεαροί αθλητές μας. Καλά είναι τα μετάλλια και οι διακρίσεις όμως μεγαλύτερη σημασία έχει η συμμετοχή.
Και σε αυτό το σημείο δώσαμε δυναμικό παρόν, όσο και αν για την Ελληνική Ολυμπιακή Επιτροπή εκτός από μία εξαγγελία η διοργάνωση «δεν υπήρχε».
Τα πλήρη αποτελέσματα στην Πολωνία
Χιονοσανίδα:
Μιλτιάδης Γεωργιάδης 49ος στο SBX με 65.41, 44ος στο PGS με 47.28
Δημήτρης Γρηγοριάδης 51ος στο SBX με 86.70, 45ος στο PGS me 53.28
Κώστας Δανιήλ δεν τερμάτισε στο SBX, δεν ξεκίνησε στο PGS
Χαράλαμπος Καρακατσάνης ακυρώθηκε στο SBX, 4ος στο PGS με 47.08
Κατερίνα Μουχαλέμπη 40η στο SBX με +173.11, 40η στο PGS με 1.10.10
Μιχάλης Ελευθεριάδης 38ος στο σλάλομ με 2.05.02, δεν προκρίθηκε για τη 2η κούρσα στο γιγαντιαίο σλάλομ
Βασίλης Ζηλάκης 41ος στο σλάλομ με 2.08.88, δεν προκρίθηκε για τη 2η κούρσα στο γιγαντιαίο σλάλομ
Κώστας Καραπιπέρης δεν ξεκίνησε στο σλάλομ, δεν προκρίθηκε για τη 2η κούρσα στο γιγαντιαίο σλάλομ
Φιλίτσα Κατσάνη 58η στο σλάλομ με 1.59.18, δεν προκρίθηκε για τη 2η κούρσα στο γιγαντιαίο σλάλομ
Αναστασία Κοκκίνη 54η στο σλάλομ με 1.55.81, δεν προκρίθηκε για τη 2η κούρσα στο γιγαντιαίο σλάλομ
Ναταλία Παπαιωάννου 63η στο σλάλομ με 2.01.97, δεν προκρίθηκε για τη 2η κούρσα στο γιγαντιαίο σλάλομ
Θόδωρος Παντελίδης 43ος στο σλάλομ με 2.11.86, δεν προκρίθηκε για τη 2η κούρσα στο γιγαντιαίο σλάλομ
Μαρία Σαμαρά 61η στο σλάλομ με 2.01.09, δεν προκρίθηκε για τη 2η κούρσα στο γιγαντιαίο σλάλομ
Δρόμος αντοχής:
Βασιλική Διονυσοπούλου 66η στα 5χλμ. με 29.55.7 και 59η στο σπριντ με 5.09.58
Αλέξανδρος Ζηνέλης 77ος στα10χλμ. ελεύθερο με 38.07.0, 67ος στο σπρίντ με 3.34.65 και 78ος στα 10χλμ. ελεύθερο με 37.10.2
Αλέξανδρος Κουλίδης 76ος στα 7,5χλμ. με 36.36.3 και 69ος στο σπρίντ με 4.07.88
Νίκος Ντάνος 79ος στα 10χλμ. ελεύθερο με 38.23.8, 66ος στο σπριντ με 3.31.46 και 79ος στα 10χλμ. ελεύθερο με 38.23.8
Λάμπρος Παπάσης 75ος στα 7,5χλμ. με 31.07.0 και 77ος στα 10χλμ. ελεύθερο με 34.53.7
Βικτωρία Πιστοπούλου 56η στα 7,5χλμ. ελεύθερο με 38.23.9 και 51η στο σπριντ με 4.05.36
H μικτή ομάδα (Βασιλική Διονυσοπούλου, Λάμπρος Παπάσης, Βικτώρια Πιστοπούλου και Αλέξανδρος Ζηνέλης) πήρε την 18η θέση με 1ώρα 04.38.19
Δίαθλο:
Νίκος Γεωργόπουλος 91ος στα 7,5χλμ. σπριντ με 44.07.0
Στέφανος Καραμίχος 90ος στα 7,5χλμ. σπριντ με 42.01.4
Χρήστος Καραμίχος 89ος στα 7.5χλμ. σπριντ με 41.08.9 και 83ος στα 10χλμ. πουρσουίτ με +42.16,8
Αντώνης Παπαδόπουλος 88ος στα 7,5χλμ. σπριντ με 40.47.8 και 84ος στα 10χλμ. πουρσουίτ με +42.53,0
Ευδοξία Σακελλαρίδου 70η στα 6χλμ σπριντ με 41.45.8 και εγκατέλειψε στα 7,5χλμ πουρσουίτ
Μαρία Τσιγγελίδου 68η στα 6χλμ σπριντ με 35.39.8 και 67η στα 7,5χλμ. πουρσουίτ με +36.54.9
Η μικτή ομάδα (2χ6χλμ. Κοριτσιών και 2χ7,5χλμ. Αγοριών) με τις Μαρία Τσιγγελίδου και Ευδοξία Σακελαρίδου και τους Χριστόδουλο Καραμίχο και Αντώνη Παπαδόπουλο δεν κατάφερε να ολοκληρώσει την κούρσα εγκαταλείποντας στο τελευταίο σκέλος
Καλλιτεχνικό πατινάζ:
Γεωργία Γλαστρή 24η με 69.69 βαθμούς
Κανείς από τους οχτώ αθλητές μας στο γιγαντιαίο σλάλομ τόσο στα αγόρια όσο και τα κορίτσια δεν κατάφερε να προκριθεί από την πρώτη κούρσα στη δεύτερη. Οι συνθήκες και σήμερα στην Πολωνία όπου διεξάγεται το 9ο Χειμερινό Φεστιβάλ «Ολυμπιακές Ημέρες Ευρωπαϊκής Νεότητας» (EYOF) στο Σλασκ-Μπεσκιντι ήταν πολύ κακές. Εντυπωσιακό είναι το γεγονός ότι μόλις το 30% των αθλητών και αθλητριών που πήραν μέρος κατάφεραν να τερματίσουν τον αγώνα.
Στο δρόμο αντοχής η μικτή ομάδα με αποτελούμενη από τη Βασιλική Διονυσοπούλου, το Λάμπρο Παπάση, τη Βικτώρια Πιστοπούλου και τον Αλέξανδρο Ζηνέλη πήρε την 18η θέση με 1ώρα 04.38.19.
Η άλλη μικτή ομάδα στο δίαθλο (2χ6χλμ. Κοριτσιών και 2χ7,5χλμ. Αγοριών) με τις Μαρία Τσιγγελίδου και Ευδοξία Σακελαρίδου και τους Χριστόδουλο Καραμίχο και Αντώνη Παπαδόπουλο δεν κατάφερε να ολοκληρώσει την κούρσα εγκαταλείποντας στο τελευταίο σκέλος.
Τα αποτελέσματα στην Πολωνία
Μιχάλης Ελευθεριάδης δεν προκρίθηκε για τη 2η κούρσα στο γιγαντιαίο σλάλομ
Βασίλης Ζηλάκης δεν προκρίθηκε για τη 2η κούρσα στο γιγαντιαίο σλάλομ
Κώστας Καραπιπέρης δεν προκρίθηκε για τη 2η κούρσα στο γιγαντιαίο σλάλομ
Φιλίτσα Κατσάνη δεν προκρίθηκε για τη 2η κούρσα στο γιγαντιαίο σλάλομ
Αναστασία Κοκκίνη δεν προκρίθηκε για τη 2η κούρσα στο γιγαντιαίο σλάλομ
Ναταλία Παπαιωάννου δεν προκρίθηκε για τη 2η κούρσα στο γιγαντιαίο σλάλομ
Θόδωρος Παντελίδης δεν προκρίθηκε για τη 2η κούρσα στο γιγαντιαίο σλάλομ
Μαρία Σαμαρά δεν προκρίθηκε για τη 2η κούρσα στο γιγαντιαίο σλάλομ
Βασιλική Διονυσοπούλου 59η στο σπριντ με 5.09.58
Αλέξανδρος Ζηνέλης 67ος στο σπρίντ με 3.34.65 και 78ος στα 10χλμ. ελεύθερο με 37.10.2
Αλέξανδρος Κουλίδης 69ος στο σπρίντ με 4.07.88
Νίκος Ντάνος 66ος στο σπριντ με 3.31.46 και 79ος στα 10χλμ. ελεύθερο με 38.23.8
Λάμπρος Παπάσης 77ος στα 10χλμ. ελεύθερο με 34.53.7
Βικτωρία Πιστοπούλου 51η στο σπριντ με 4.05.36
Χρήστος Καραμίχος 83ος στα 10χλμ. πουρσουίτ με +42.16,8
Αντώνης Παπαδόπουλος 84ος στα 10χλμ. πουρσουίτ με +42.53,0
Ευδοξία Σακελλαρίδου εγκατέλειψε στα 7,5χλμ πουρσουίτ
Μαρία Τσιγγελίδου 67η στα 7,5χλμ. πουρσουίτ με +36.54.9
Αναρτήθηκε από G2 στις 18:57
Οι Καναδοί κατάφεραν να ολοκληρώσουν έναν χρόνο πριν τους Ολυμπιακούς Αγώνες το 2010 στο Βανκούβερ, όλες τις εγκαταστάσεις σύμφωνα με τον αρχικό σχεδιασμό και μέσα στο προβλεπόμενο οικονομικό κόστος. «Η σημερινή μέρα μας γεμίζει όλους υπερηφάνεια» δηλώνει ο Τζον Φάρλονγκ πρόεδρος της Οργανωτικής Επιτροπής.
Η επιτυχία τους αποκτά μεγαλύτερη σημασία αυτή την περίοδο, αφού βρισκόμαστε μέσα σε μεγάλη οικονομική κρίση. Μία κρίση που μπορεί την Ελλάδα να μην την έχει επηρεάσει και τόσο πολύ όμως σε χώρες όπως οι ΗΠΑ, η Βρετανία, ο Καναδάς και μερικές ακόμα, χιλιάδες είναι οι θέσεις εργασίας που χάνονται καθημερινά και πολλά τα προβλήματα των χορηγών.
Οι εγκαταστάσεις στο Βανκούβερ ολοκληρώθηκαν και οι αρχηγοί των Ολυμπιακών ομάδων που βρίσκονται εκεί θα έχουν την ευκαιρία να επισκεφθούν πολλές από αυτές. Τα αλπικά αγωνίσματα θα γίνουν σε δύο ορεινούς όγκους, το Σάιπρες και το Γουίσλσερ (λίγο πιο μακριά από την πόλη), το Ολυμπιακό Χωριό είναι στο κέντρο του Βανκούβερ, ενώ χόκεϊ, κέρλινγκ και πατινάζ θα γίνουν σε υπάρχουσες εγκαταστάσεις που όμως αναβαθμίστηκαν.
Το συνολικό κόστος των Καναδών είναι 580 εκατ. δολ. για τα έργα από τα οποία μόνο τα 40,25 εκατ. είναι κρατικά χρήματα, ποσοστό λιγότερο από 10%. Τα υπόλοιπα προέρχονται από την ιδιωτική πρωτοβουλία που θα τα αναλάβει μετά τους Παρα-Ολυμπιακούς. Το Ολυμπιακό Χωριό για παράδειγμα που έχει τη μορφή πολύ-όροφων κτιρίων (φωτό) θα γίνουν κατοικίες. Η περιοχή που κατασκευάζονται είναι στη δυτική πλευρά της πόλης που αναπτύσσεται.
Μετά τους αθλητές του τένις, Ράφα Ναδάλ και Σερένα Γουίλιαμς και η Ελένα Ισπιμπάγιεβα κατακρίνει το νέο σύστημα της WADA για τους ελέγχους ντόπινγκ θεωρώντας ότι είναι απίθανο ένας αθλητής να γνωρίζει τρεις μήνες πριν το σημείο που θα βρίσκεται ώστε εγκαίρως σύμφωνα με τους κανόνες να έχει ενημερώσει.
«Είναι αδύνατο να γνωρίζω που θα βρίσκομαι την επόμενη εβδομάδα ή τον επόμενο μήνα» δήλωσε η Ισιμπάγιεβα, μίλησε για «αδικία» και τόνισε ότι «δεν θα δουλέψει».
Η παγκόσμια ρεκορνγούμαν του επί κοντώ που θα αγωνιστεί αύριο στο Μπέρμινχαμ στο μίτινγκ του κλειστού μιλώντας στο BBC είπε ακόμα ότι αν ένας αθλητής που δεν παίρνει απαγορευμένες ουσίες χάσει τρία κοντρόλ θα τιμωρηθεί με δύο χρόνια αποκλεισμό ενώ ένας άλλος που κάνει χρήση, αλλά βρίσκεται στο σημείο που έχει δηλώσει δεν θα πιαστεί ποτέ και θα συνεχίσει τον αθλητισμό.
Στη διαμάχη μπήκε και ο πρόεδρος της ΔΟΕ Ζακ Ρογκ. Από το Βανκούβερ όπου βρίσκεται ο δρ. Ρογκ υπερασπίστηκε το έργο και τον ρόλο της WADA. Μάλιστα πήρε ένα βήμα πιο πέρα δηλώνοντας ότι «κάποιος πρέπει να πληρώσει το τίμημα για τις υποψίες».
«Οι αθλητές – πρόσθεσε – πρέπει να καταλάβουν ότι κάτι πρέπει να αλλάξει. Καταλαβαίνω τον προβληματισμό τους και τις ανησυχίες τους, όμως οι κανόνες είναι κανόνες και θα πρέπει να τους ακολουθούν όλοι.
Αναρτήθηκε από G2 στις 16:58
Κάτω από εξαιρετικά δύσκολες καιρικές συνθήκες διεξάγεται στη περιοχή Σλασκ_Μπέσκιντι της Πολωνίας το 9ο Χειμερινό Φεστιβάλ «Ολυμπιακές Ημέρες Ευρωπαϊκής Νεότητας» με τη συμμετοχή και της Ελλάδα.
Πρόκειται για αγώνες με συμμετοχή παιδιών ηλικίας 15 έως 18 ετών που έχουν μία πολύ καλή ευκαιρία να συναγωνιστούν, αλλά και να γνωριστούν με παιδιά από άλλες χώρες. Η ΔΟΕ δίνει ιδιαίτερη βαρύτητα σε αυτή τη διοργάνωση τόσο στη χειμερινή όσο και τη θερινή της εκδοχή.
Η Ελλάδα λοιπόν μετέχει στα πέντε από τα εννέα αθλήματα. Και επειδή δύσκολα θα βρείτε αποτελέσματα, ούτε η Ελληνική Ολυμπιακή Επιτροπή δεν μας έχει πει τι κάνουν οι 27 αθλητές το www.greek-olympics.blogspot.com/ σας δίνει μία πρώτη γεύση, αφού οι αγώνες συνεχίζονται σήμερα και αύριο.
Μιχάλης Ελευθεριάδης 38ος στο σλάλομ με 2.05.02
Βασίλης Ζηλάκης 41ος στο σλάλομ με 2.08.88
Κώστας Καραπιπέρης δεν ξεκίνησε στο σλάλομ
Φιλίτσα Κατσάνη 58η στο σλάλομ με 1.59.18
Αναστασία Κοκκίνη 54η στο σλάλομ με 1.55.81
Ναταλία Παπαιωάννου 63η στο σλάλομ με 2.01.97
Θόδωρος Παντελίδης 43ος στο σλάλομε με 2.11.86
Μαρία Σαμαρά 61η στο σλάλομ με 2.01.09
Μιλτιάδης Γεωργιάδης 49ος στο SBX με +65.41
Δημήτρης Γρηγοριάδης 51ος στο SBX με +86.70
Κώστας Δανιήλ δεν τερμάτισε στο SBX
Χαράλαμπος Καρακατσάνης ακυρώθηκε στο SBX
Κατερίνα Μουχαλέμπη 40η στο SBX με +173.11
Ελισάβετ Συμεωνίδου δεν ξεκίνησε στο SBX
Βασιλική Διονυσοπούλου 66η στα 5χλμ. με 29.55.7
Αλέξανδρος Ζηνέλης 77ος στα10χλμ. ελεύθερο με 38.07.0
Αλέξανδρος Κουλίδης 76ος στα 7,5χλμ. με 36.36.3
Νίκος Ντάνος 79ος στα 10χλμ. ελεύθερο με 38.23.8
Λάμπρος Παπάσης 75ος στα 7,5χλμ. με 31.07.0
Βικτωρία Πιστοπούλου 56η στα 7,5χλμ ελεύθερο με 38.23.9
Ευδοξία Σακελλαρίδου 70η στα 6χλμ σπριντ με 41.45.8 και εγκατέλειψε στα 7,5χλμ πουρσουίτ Μαρία Τσιγγελίδου 68η στα 6χλμ σπριντ με 35.39.8 και 67η στα 7,5χλμ. πουρσουίτ με +36.54.9
Αναρτήθηκε από G2 στις 11:11
Η εταιρία SPORTFIVE International ανέλαβε τη διαχείριση των τηλεοπτικών δικαιωμάτων των Ολυμπιακών Αγώνων για το 2014 και για το 2016 για την Ευρώπη. Την ανακοίνωση έκανε σήμερα η ΔΟΕ και αφορά τις 40 από τις 46 χώρες της Γηραιάς Ηπείρου. Εξαιρούνται η Βρετανία, η Γαλλία, η Γερμανία και Ισπανία που συνεχίζει τις διαπραγματεύσεις, ενώ Ιταλία, και η Τουρκία έχουν κλείσει με SKY Italia και FOX Turkey αντίστοιχα.
Αυτή είναι μία νέα τακτική που έχει υιοθετήσει η ΔΟΕ με στόχο την ελεύθερη μετάδοση με όσο το δυνατόν μεγαλύτερη τηλεθέαση, αλλά και μεγαλύτερα ποσά στο ταμείο της.
Η SPORTFIVE εκτός από δικαιώματα για την τηλεόραση έχει τα δικαιώματα για το διαδίκτυο, αλλά και για την κινητή τηλεφωνία.
Η Ελλάδα συμπεριλαμβάνεται στις 40 χώρες και όποιος επιθυμεί να διαπραγματευτεί όρους και προϋποθέσεις θα πρέπει αν μιλήσει μαζί τους.
Η εποχή της EBU και της ΕΡΤ έχει φτάσει στο τέλος.
Μάλιστα ο Ζακ Ρογκ κατά την υπογραφή της συμφωνίας μίλησε για μία «νέα εποχή» στη μετάδοση των Ολυμπιακών, ευχαρίστησε την EBU για την επί σειρά ετών συνεργασία που είχαν με τη ΔΟΕ και που ολοκληρώνεται με τους Αγώνες στο Βανκούβερ και το Λονδίνο.
Η ΔΟΕ έχει δεσμεύσει τη SPORTFIVE να δείξει σε «ελεύθερη» μετάδοση 200 ώρες από τους Ολυμπιακούς του 2016 και 100 από τους Αγώνες του 2014. Αυτό σημαίνει ότι θα υπάρχουν ώρες μετάδοσης και σε συνδρομητικά δίκτυα.
Να φτιάξουμε δύο «Think Tank» για ντόπινγκ και βία
Το ντόπινγκ αι η βία ήταν δύο από τις εξαγγελίες του Σπύρου Καπράλου σαν υποψήφιος πρόεδρος της Ελληνικής Ολυμπιακής Επιτροπής. Πολύ γρηγορά, ταυτόχρονα με την ενημέρωση και τις εκκρεμείς υποθέσεις της ΕΟΕ έγιναν και οι πρώτες κινήσεις.
Το μεσημέρι συναντήθηκε με την πρόεδρο του ΕΣΚΑΝ, Χαρά Σπηλιωπούλου, ενώ πριν από μερικές μέρες με την ομοσπονδία βόλεϊ και τις διοικήσεις των ομάδων Παναθηναϊκού και Ολυμπιακού, οπαδοί των οποίων δημιούργησαν μεγάλης κλίμακας φασαρίες στην Πάτρα στον τελικό κυπέλλου που αναβλήθηκε.
Καλές λοιπόν οι συναντήσεις, καλή και η ταύτιση απόψεων, όμως τα έργα είναι πιο απαραίτητα και στις δύο περιπτώσεις.
Για το ντόπινγκ θα πρέπει η ΕΟΕ δεν πρέπει να απλά να αυξήσει τους ελέγχους στους αθλητές της Ολυμπιακής Ομάδας, αλλά να ηγηθεί όλων των φορέων είτε λέγετε ΕΣΚΑΝ, είτε Αντιντόπινγκ Κέντρο της Αθήνας στο ΟΑΚΑ, είτε ομοσπονδιών, είτε Συλλόγου Ολυμπιονικών και να αναλάβει συμβουλευτικό ρόλο στην πολιτεία.
Καλές οι γενικότητες, όμως το πρόβλημα είναι μεγάλο και οι καταστάσεις που βιώσαμε όλοι πριν από μερικούς μήνες στο Πεκίνο άσχημες. Η εύκολη λύση της περικοπής των κινήτρων δεν θα αποδώσει. Αντίθετα η ΕΟΕ πρέπει να εισηγηθεί κίνητρα για τους αθλητές με σύγχρονη βάση, ενώ πρέπει να θεσπίσει κανόνες για τα χρήματα της προ-Ολυμπιακής προετοιμασίας που δίνει.
Η ΕΟΕ θα πρέπει να είναι η μοναδική Ολυμπιακή Επιτροπή που δεν έχει εσωτερικό κανονισμό, δεν υπογράφουν οι αθλητές δήλωση αποδοχής για τους Ολυμπιακούς εκτός από την τυποποιημένη της ΔΟΕ και που κάθε ένας κάτι ότι θέλει ακόμα και σε επίπεδο χορηγιών. Κάποια στιγμή θα πρέπει να μπει τάξη.
Για τη βία οι κινήσεις που πρέπει να γίνουν αρχίζουν και τελειώνουν στη λέξη «παιδεία». Εδώ ο ρόλος της πρέπει να είναι συμβουλευτικός και σε συνεργασία με το αντίστοιχο υπουργείο, αλλά και τις ομοσπονδίες. Ταυτόχρονα θα πρέπει να ενεργοποιήσει την Επιτροπή Φιλάθλου Πνεύματος προς αυτή την κατεύθυνση, νομικά θωρακισμένη ώστε οι αποφάσεις να έχουν ισχύ και όχι για να ξεκαθαρίσουμε προέδρους ομοσπονδιών που δεν μας… άρεσαν ή διαιτητές του μπάσκετ που αδίκησαν τον Πανελλήνιο ΓΣ.
Και επειδή κανείς δεν πρέπει να δηλώνει ότι έχει τη γνώση καλό θα ήταν η ΕΟΕ να διοργανώσει δύο μεγάλες ημερίδες ουσιαστικού προβληματισμού μέσα από τις οποίες εκτός από την ανάλυση κάθε προβλήματος – ντόπινγκ και βία – θα προκύψουν και οι λύσεις.
Επιτέλους να δούμε λίγο πως λειτουργεί ο υπόλοιπος κόσμος. Ας κάνουμε κάτι ανάλογο με το Ολυμπιακό Συνέδριο που διοργανώνει η ΔΟΕ η οποία άκουσε όλες τις απόψεις ακόμα και κάθε απλού πολίτη (think tank) για μία σειρά θεμάτων και μετά θα αποφασίσει για το μέλλον των Ολυμπιακών Αγώνων την επόμενη δεκαετία.
Απάντηση στους επικριτές του συστήματος ελέγχων ντόπινγκ έδωσε ο Ντέινβιντ Χάουμαν, γενικός διευθυντής της WADA στο Λονδίνο μιλώντας σε εκπροσώπους εννέα μεγάλων εθνικών και διεθνών ομοσπονδιών. Το θέμα ξεκίνησαν οι τενίστες Ράφα Ναδάλ (φωτό) και Άντι Μάρεϊ που δήλωσαν ότι παραβιάζει η WADA την προσωπική τους ζωή και ότι οι κανόνες είναι «δρακόντειοι».
Ο Χάουμαν όμως ήταν επικριτικός. Έσπευσε μάλιστα να τους ζητήσει να μην μιλούν, αν δεν γνωρίζουν και τους κατηγόρησε για… άγνοια. Η αλήθεια είναι ότι από την αρχή του έτους ισχύει νέος κανονισμός σε ότι αφορά τους αθλητές.Σύμφωνα λοιπόν με τους νέους κανόνες κάθε αθλητής που βρίσκεται σε εθνικό επίπεδο ή ακόμα μεγαλύτερο (Ολυμπιακούς Αγώνες) θα κάνει ο ίδιος τη δήλωση «whereabouts» στην οποία θα πρέπει να είναι στη διάθεση των ελεγκτών από τις 6.00πμ έως τις 11.00μμ.
Υπάρχει λοιπόν αρκετός χρόνος για «ύπνο» τους είπε, ενώ η online επικοινωνία με e-mail ή μήνυμα κάνει ακόμα ευκολότερη την όποια αλλαγή επιθυμούν οι αθλητές σχετικά με τη διαμονή τους. Βέβαια όλα αυτά θα πρέπει να δηλωθούν τρεις μήνες πριν.
Σε περίπτωση που ο ελεγκτής δεν βρει έναν αθλητή δεν συμβαίνει και τίποτα. Όμως αν σε διάστημα 18 μηνών ο αθλητής έχει τρία «non show» τότε θα υπάρχει τιμωρία.
Πάντως ο Χάουμαν άφησε και ένα παραθυράκι για αλλαγές. Όπως αναφέρει το BBC δήλωσε ότι το νέο σύστημα λειτουργεί μόλις έξι εβδομάδες και θα υπάρξουν ευκαιρίες για τροποποιήσεις στο πρόγραμμα στο μέλλον.
«Λύγισε» η Ρωσία, κάνει περικοπές 15% στο Σότσι 2014
Η οικονομική κρίση εκτός από το Βανκούβερ και το Λονδίνο, δύο πόλεις που διοργανώνουν Ολυμπιακούς Αγώνες στα επόμενα χρόνια – 2010 και 2012 – χτύπησε και τους Ρώσους.
Ο Ντμίτρι Κόζακ αναπληρωτής πρωθυπουργός της Ρωσίας μίλησε για περικοπές των έργων κατασκευής κατά 15%, ποσοστό εξαιρετικά μεγάλο, εξοικονομώντας περίπου 8,3 δις δολ.
Και όλα αυτά όταν πριν από περίπου τέσσερις μήνες στο Βανκούβερ οι Ρώσοι έδιναν διαβεβαιώσεις ότι η κρίση δεν θα τους επηρεάσει ούτε στις σχεδιαζόμενες κατασκευές, αλλά ούτε και στην οργάνωση των Ολυμπιακών του Σότσι το 2014.
Μάλιστα εκεί υποστήριξαν ότι ο χρονικός ορίζοντας της διοργάνωσης είναι… μακρινός και η κρίση θα έχει ξεπεραστεί.
Όμως κάπου δεν τα υπολόγισαν σωστά. Τα προβλήματα είναι μεγαλύτερα και οι περικοπές ξεκίνησαν από τον ιδιωτικό τομέα. Ενώ όταν ανέλαβαν οι Ρώσοι τους Ολυμπιακούς, το 2007, υπήρχε μεγάλο ενδιαφέρον από κατασκευαστικές εταιρίες, αφού μιλάμε για ένα θέρετρο στη Μαύρη Θάλασσα, που έβλεπαν και μεγάλα κέρδη από την εκμετάλλευσή τους, ο χρόνος τους διέψευσε και τώρα επί της ουσίας «ψάχνουν και δεν βρίσκουν» εταιρίες.
Αν δεν αλλάξει η κατάσταση μέσα στους επόμενους πέντε μήνες ο Ρώσοι κινδυνεύουν να επιστρέψουν τους Ολυμπιακούς, κάτι σχεδόν απίθανο, αφού κάτι τέτοιο δεν έχει ξανασυμβεί και θα αποτελούσε μεγάλη ήττα ειδικά όταν στο… τιμόνι βρίσκεται ένας φιλόδοξος πρόεδρος-πρωθυπουργός, ο Βλαντιμίρ Πούτιν (φωτό).
Η ΔΟΕ πάντως έχει… κρατήσει τη δήλωση των Αυστριακών ότι είναι έτοιμοι στο Σάλτσμπουργκ, πόλη που έχασε στην εκλογική αναμέτρηση τον Ιούλιο του 2007. Μπορεί η ΔΟΕ να διάλεξε τους Ρώσους, όμως οι Αυστριακοί διατηρούν τις ελπίδες τους…
Αναρτήθηκε από G2 στις 19:42
Αρχικά πέταξε το μετάλλιο στο ταπί κατά τη διάρκεια της απονομής στα 84κ. της ελληνορωμαϊκής στους Ολυμπιακούς στο Πεκίνο. Μετά άλλαξε γνώμη και αποφάσισε να το διεκδικήσει πίσω, αφού η ΔΟΕ με τέτοια συμπεριφορά όπως ήταν αναμενόμενο του το αφαίρεσε.
Ο Σουηδός Άρα Αμπραχαμιάν προσέφυγε στο Διεθνές Αθλητικό Δικαστήριο, όμως δεν δικαιώθηκε. Το CAS αποφάσισε ότι «ο αθλητής παραβίασε την Ολυμπιακή Χάρτα και τους κανονισμούς του αθλήματος, ενώ αυτή η συμπεριφορά δεν επιτρέπεται ακόμη και αν ο αθλητής έχει την προσωπική άποψη πως οι διαιτητικές αποφάσεις στον αγώνα που έδωσε δεν ήταν σωστές».
Ο 33χρονος Αμπραχαμιάν πλήρωσε με τον τρόπο αυτό την ενέργειά του να πετάξει στο ταπί το χάλκινο Ολυμπιακό μετάλλιο που κέρδισε στους αγώνες σε ένδειξη διαμαρτυρίας, επειδή θεώρησε ότι είχε αδικηθεί από το διαιτητή στην αναμέτρηση με τον Ιταλό Αντρέα Μινγκούτσι στα ημιτελικά.
Ο Σουηδός δεν έχει δικαίωμα συμμετοχής σε διεθνής αγώνες για τα επόμενα δύο χρόνια, ενώ η «καμπάνα» έπεσε και στην Ομοσπονδία της χώρας, η οποία δεν θα μπορεί να αναλάβει τη διεξαγωγή διεθνής διοργάνωσης το αντίστοιχο χρονικό διάστημα.
Αναρτήθηκε από G2 στις 19:38
Τον Μάρτιο σοβαρές αποφάσεις για τους Μεσογειακούς 2013
Ήρθαν, είδαν και… απήλθαν. Τα μέλη της Διεθνούς Επιτροπής Μεσογειακών Αγώνων (ΔΕΜΑ) επισκέφθηκαν το Βόλο και τη Λάρισα πόλεις που από κοινού έχουν αναλάβει τη διοργάνωση των Μεσογειακών του 2013 και ξεναγήθηκαν σε υφιστάμενες εγκαταστάσεις, αλλά και σε χώρους που θα κατασκευαστούν άλλες.
Το Πανθεσσαλικό Στάδιο, η «ναυαρχίδα» των έργων είναι έτοιμο από το 2004 που φιλοξένησε έναν όμιλο του Ολυμπιακού Τουρνουά ποδοσφαίρου και αφού είναι έτοιμο το στάδιο για την τελετή έναρξης και λήξης, αλλά και για το στίβο, πιστεύουν ότι όλα είναι… έτοιμα.
Περίπου ένα χρόνο πίσω βρίσκονται όχι μόνο τα έργα, αλλά και η σχεδίαση της διοργάνωσης που θα έπρεπε να… τρέχει.
Θα πείτε, ποιόν ενδιαφέρουν πλέον οι Μεσογειακοί, και πολύ άδικο δεν έχετε.
Πρόκειται για μία υποβαθμισμένη διοργάνωση τόσο οργανωτικά – θέλει μόνο τα βασικά –, όσο και αγωνιστικά μιας και ούτε οι καλύτεροι αθλητές κάθε χώρας αγωνίζονται, ούτε και το χρονικό διάστημα διεξαγωγής προϋποθέτει κάτι καλό.
Η τελευταία σοβαρή διοργάνωση των Μεσογειακών ήταν το 1991. Και αυτό όχι επειδή την κάναμε εμείς, αλλά επειδή πολύ απλά ήταν μία χρόνια πριν από τους Ολυμπιακούς Αγώνες και όλοι οι καλοί αθλητές έδιναν το παρόν για να εξασφαλίσουν τη συμμετοχή του.
Από το 1993 που η διοργάνωση πήγε την επόμενη των Ολυμπιακών, όλοι οι αθλητές μαζί με αυτούς και οι Έλληνες επιλέγουν την… ξεκούραση και συνεπώς την αποχή από τους Μεσογειακούς. Το ίδιο θα γίνει και το 2013, έναν χρόνο μετά το Λονδίνο. Σε αυτά προσθέστε και το χρονικό σημείο που είναι επίσης λανθασμένο, θέλουν να γίνουν οι Αγώνες από 21 – 30 Ιουνίου και όχι το Σεπτέμβριο και έχετε την πλήρη απαξίωση.
Πάντως τα μέλη της ΔΕΜΑ πήγαν στην περιοχή της Βαμβακουργίας που έχει χωροθετηθεί το Μεσογειακό Χωριό στο Βόλο, ενώ θέμα μπήκε και για την ίδρυση Οργανωτικής Επιτροπής. Το πρόβλημα με τα δύο Μεσογειακά Χωριά θα απασχολήσει την Εκτελεστική Επιτροπή της ΔΕΜΑ σε περίπου έναν μήνα.
Ο Πρωθυπουργός Κώστας Καραμανλής με απόφασή του τον Ιούνιο του 2008 όρισε πρόεδρο της Οργανωτικής Επιτροπής τον Ερωτόκροτο Νεόφυτο και Εκτελεστική διευθύντρια τη Φανή Κουτρουμπά. Το έργο τους πάντως στους 8 πρώτους μήνες από την ανάληψη των καθηκόντων τους είναι άγνωστο…
Αναρτήθηκε από G2 στις 17:24
Για όλους και για όλα μίλησε ο νέος πρόεδρος της Ελληνικής Ολυμπιακής Επιτροπής στην Κυριακάτικη Καθημερινή (http://news.kathimerini.gr) και στο συνάδελφο Γιώργο Λυκουρόπουλο.
Ο Σπύρος Καπράλος έδειξε ότι δεν… μασάει τα λόγια του, δεν θέλει να γίνει ούτε ο ίδιος «αρεστός», αλλά «παραγωγικός» στο Ελληνικό Ολυμπιακό Κίνημα και έτοιμος να έρθει σε ρίξεις. Αυτό το διάστημα… ενημερώνεται, όμως όλα δείχνουν ότι σύντομα θα κάνει τις αλλαγές που χρειάζονται για να λειτουργήσει επιτέλους η ΕΟΕ.
Μίλησε για τις σχέσεις του προκατόχου του με τους πολιτικούς και τα madia, για τον ντόπινγκ στον αθλητισμό, για τις φήμες ότι μας… κυνηγούν, για την προίκα των 9 εκατ. ευρώ που λέγετε ότι είναι στο ταμείο της ΕΟΕ, για το ρόλο που έπαιξε ο Λάμπης Νικολάου, ακόμα και για τον «κοριό».
Το σημαντικότερο όμως είναι ότι ο Σπύρος Καπράλος έδωσε την πραγματική ερμηνεία για τη μη στήριξη από τις ομοσπονδίες του Μίνωα Κυριακού. Τον κατηγόρησε ευθέως για αντιδημοκρατική συμπεριφορά που δεν άρεσε σε πολλά μέλη της Ολομέλειας και που τελικά απέσυραν τη στήριξή τους.
Από το γραφείο του βλέπει κανείς την περίφημη έκταση του Ελαιώνα, που έχει γίνει το μήλον της Eριδος για κατασκευαστές, ομάδες και κατοίκους. Το Χρηματιστήριο, άλλωστε, είναι η επαγγελματική του «έδρα» από τον Οκτώβριο του 2004 – «και θα παραμείνει, καθώς εδώ είναι η δουλειά μου και στην ΕΟΕ η ενασχόλησή μου με ό, τι αγαπάω, τον αθλητισμό». Η διευκρίνιση είναι σαφής απάντηση στον ισχυρισμό περί ασυμβίβαστου με τη νέα του ιδιότητα. Ο Σπύρος Καπράλος, πρόεδρος της ΕΟΕ από το βράδυ της Τρίτης, είναι τα τελευταία χρόνια πρόεδρος και διευθύνων σύμβουλος του Χρηματιστηρίου. Μέσα στο χαλαρό του κοστούμι, με τον σωματότυπο του παλιού αθλητή, είναι όπως ακριβώς τον παρουσιάζουν τα media. Επικοινωνιακός και φανερά «φρέσκος» από τη ζωή - όπως θα έλεγαν οι φίλοι του, «καλοζωισμένος». Ή οι πολέμιοί του, «ένα golden boy» του αθλητισμού.
— Πώς είναι οι πρώτες μέρες μετά την εκλογή;
Δύσκολες, γιατί κι εγώ που είμαι καινούργιος σ’ αυτή τη θέση πρέπει να ενημερωθώ για τον τρόπο λειτουργίας, για τα εκκρεμή θέματα που υπάρχουν και απ’ την άλλη, η δουλειά μου στο Χρηματιστήριο δεν σταματάει. Η θητεία μου, άλλωστε, εδώ λήγει σε δύο χρόνια.
— Κάτι που αναρωτήθηκαν όσοι δεν είναι τόσο μυημένοι στον αθλητισμό είναι τι διακυβευόταν τελικά στις εκλογές της ΕΟΕ. Γιατί τόση φασαρία για τη θέση του προέδρου της Επιτροπής;
Η θέση του προέδρου είναι μια άκρως τιμητική θέση. Είναι ουσιαστικά ο επικεφαλής των αθλητικών θεμάτων της χώρας, πέραν της πολιτικής ηγεσίας. Εκφράζει το αθλητικό κίνημα και νομίζω ότι πρέπει να διαθέτει ιδιαίτερο πρεστίζ. Από την άλλη πλευρά, ίσως να έγινε και περισσότερος «ντόρος» επειδή υποψήφιος ήταν ο Μίνως Κυριακού, που είναι άνθρωπος των media και τα media έδειξαν ιδιαίτερο ενδιαφέρον. Oπως και ο πολιτικός κόσμος έδειξε μεγάλο ενδιαφέρον. Φαίνεται ότι τα media και ο πολιτικός κόσμος είναι πολύ κοντά.
Θεώρησα φυσικά ότι ήταν unfair, αλλά καταλαβαίνω ότι οι υπουργοί έχουν τις δικές τους προτεραιότητες. Βεβαίως, δεν με ευχαρίστησε ότι κορυφαίοι υπουργοί της κυβέρνησης τάχθηκαν υπέρ της εκλογής του αντιπάλου μου στην ΕΟΕ κι αυτό το θεώρησα απόλυτα unfair.
— Εσείς αυτοχαρακτηρίζεστε ένας «φιλοκυβερνητικός» υποψήφιος;
Ασφαλώς. Και δεν κρύβω την προέλευσή μου. Αλλά με υποστήριξαν 17 εκπρόσωποι Ομοσπονδιών κι ένας στον οποίο δεν επετράπη να ψηφίσει - παράτυπα κατά τη γνώμη μου.
— Γιατί ο κύριος Κούβελος δεν ήταν τελικά υποψήφιος και η προτίμηση της Νέας Δημοκρατίας ήταν να είστε εσείς απέναντι από τον κύριο Κυριακού;
Δεν θα κατέληγα σ’ αυτό το συμπέρασμα ακούγοντας τους υπουργούς της Νέας Δημοκρατίας να υπερθεματίζουν για την υποψηφιότητα Κυριακού. Αυτό προέκυψε από τη συνολική δουλειά των 17 Ομοσπονδιών κι όταν φτάσαμε στην κρίσιμη στιγμή, ο κύριος Κούβελος, που είχε κάνει σπουδαία προεργασία για την εκλογή, ήταν αυτός που με πρότεινε να ηγηθώ.
— Περιμέναμε όλοι τον κύριο Κούβελο ως υποψήφιο.
Αυτό αφήνω άλλους να το κρίνουν.
— Πώς ήταν η συνεργασία σας στους Ολυμπιακούς Aγώνες του 2004 με την κυρία Γιάννα Αγγελοπούλου;
Εξαιρετική. Συνεργαστήκαμε πολύ στενά, παραλάβαμε την Οργανωτική σε μια δύσκολη περίοδο όταν υπήρχαν οκτώ «καυτές πατάτες» και απειλούσε η ΔΟΕ να μας πάρει τους αγώνες και νομίζω ότι κάναμε μια καλή προσπάθεια. Και στη δεύτερη περίοδο, όταν ήμουν γενικός γραμματέας των Αγώνων.
— Πώς εξηγείτε ότι αυτή την περίοδο η εφημερίδα της στάθηκε απέναντι από την υποψηφιότητά σας;
Νομίζω ότι στον χώρο των Μέσων Ενημέρωσης υπάρχουν άλλοι κανόνες, με συμφωνίες, μυστικές και φανερές. Κι αυτή την περίοδο εγώ δεν είχα «δικά μου» κανάλια και Μέσα.
— Μετά την εμπειρία των αγώνων της Αθήνας και την παρουσία σας στην Ατλάντα, θεωρείτε ότι οι αγώνες του Λονδίνου θα είναι μεγάλης επικινδυνότητας; Δικαίως οι Aγγλοι βάζουν ως πρώτο θέμα την ασφάλειά τους;
Oλοι οι αγώνες είναι αγώνες μεγάλης επικινδυνότητας. Πρέπει να προσέχει κανείς πάρα πολύ και είναι ένας τομέας που κι εμείς το 2004 πιεστήκαμε πολύ να χαλάσουμε πολλά χρήματα, ίσως και περισσότερα απ’ όσα έπρεπε, αλλά βεβαίως αυτό το ζήτημα που ετίθετο συνέχεια για ασφάλεια μας υποχρέωσε να δεχθούμε μερικές φορές τέτοιου είδους «εκβιασμούς».
— Μιλάτε για τη ΔΟΕ ή για τους Αμερικανούς;
Μιλάω για όλους όσοι είχαν σχέση με τους αγώνες. Ειδικά ο αγγλοσαξονικός Τύπος ήταν ιδιαίτερα καυστικός στο θέμα της ασφάλειας των αγώνων της Αθήνας. Νομίζω ότι οι Εγγλέζοι θα πληρώσουν τώρα με το ίδιο νόμισμα.
— Στο θέμα του ντόπινγκ των Ελλήνων αθλητών θα παρέμβετε; Είτε άμεσα είτε έμμεσα, μέσω των Ομοσπονδιών;
Το ντόπινγκ είναι η μεγαλύτερη μάστιγα του σύγχρονου αθλητισμού και δεν είναι μόνο ελληνικό θέμα. Hταν κι άλλοι αθλητές ντοπαρισμένοι μέσα στο 2008 από πολλές χώρες. Γίνεται μεγάλη προσπάθεια απ’ όλες τις Ολυμπιακές Επιτροπές και τις κυβερνήσεις παγκοσμίως. Δεν θέλουμε βρώμικα μετάλλια.
— Aρα δεν ασπάζεστε την άποψη ότι «οι κακοί ξένοι έχουν βάλει στο μάτι την καλή Ελλάδα».
Δεν νομίζω ότι συμβαίνουν αυτά. Στόχος είναι όλοι όσοι παραβαίνουν τους κανόνες. Παγκοσμίως.
— Μπορείτε να παρέμβετε;
Χρειάζεται κατ’ αρχάς να αναλύσουμε σε βάθος το θέμα των προνομίων, που δημιουργούν υπερβολικά κίνητρα. Αλλά και να ενημερώσουμε τους αθλητές.
— Αναφέρατε τις ομοσπονδίες. Πώς εξηγείτε το φαινόμενο των «επαγγελματιών παραγόντων»; Δηλαδή, την παρουσία για 20-30 χρόνια του ίδιου προέδρου σε μια ομοσπονδία;
Χρειαζόμαστε ανανέωση. Σαφώς.
— Γιατί επιβιώνουν ως «δεινόσαυροι» του αθλητισμού; Το κίνητρό τους ποιο είναι;
Η στερεότυπη απάντηση είναι: «Αγαπάω το άθλημα». Πρέπει να ρωτήσετε τους ίδιους. Την ανανέωση όλοι την επιζητούν, αρκεί να μην αφορά τους ίδιους!
— Στη ΔΟΕ πιστεύετε ότι η Ελλάδα έχει ώς τώρα την παρουσία που θα έπρεπε;
Δεν ξέρω, αλλά πιστεύω ότι τα πρώτα δείγματα που έχουμε μετά την εκλογή είναι δείγματα ενθουσιασμού από τις άλλες Ολυμπιακές Επιτροπές και από τη ΔΟΕ, γιατί οι άνθρωποι εκεί συναντούν έναν παλιό τους γνώριμο κι έναν άνθρωπο του αθλητισμού. Είναι θέμα χρόνου να το δουν και στην πράξη.
— Υπήρξαν παρατράγουδα σ’ αυτή τη σχέση; Είχαμε στο Πεκίνο περιστατικά που θεωρήθηκαν πρωτοφανή.
Ελπίζω να γυρίσουμε σελίδα και να αλλάξουμε κεφάλαιο.
— Ο αντίπαλός σας και πρώην πρόεδρος της ΕΟΕ, ο κύριος Κυριακού, επέδειξε αυτές τις μέρες ολυμπιακό πνεύμα;
Σ’ αυτές τις περιπτώσεις, ο καθένας προσπαθεί να μαζέψει όσο μπορεί περισσότερες ψήφους.
— Τη συνάντηση που είχατε στο γραφείο του την επιδιώξατε εσείς;
Από κοινού επιδιώξαμε να γίνει η συνάντηση γιατί τιμώ τον πρόεδρο της ΕΟΕ και δεν είχα, άλλωστε, τίποτα προσωπικό εναντίον του.
— Ακούστηκαν πολλά για το τι ειπώθηκε μεταξύ σας. Θα μας δώσετε τουλάχιστον το κλίμα;
Εγώ εξέφρασα την πρόθεσή μου να είμαι υποψήφιος για τις εκλογές. Από την πλευρά του δεν υπήρχε η θέληση να έχει αντίπαλο σ’ αυτές τις εκλογές.
— Τον… κοριό ποιος τον έβαλε, πιστεύετε; Αν υπήρξε κοριός.
Νομίζω ότι πέφτουμε πολύ χαμηλά να ασχολούμαστε με κοριούς και ψείρες σε μια κρίσιμη περίοδο για τον ελληνικό αθλητισμό.
— Το θεωρείτε πυροτέχνημα αυτό που καταγγέλθηκε;
Υπήρξαν πολλά πυροτεχνήματα, πολύ παρασκήνιο και πολλές πιέσεις σ’ αυτές τις εκλογές. Αλλά ας αποτελέσουν αυτά μια παρένθεση και να λειτουργήσει η ΕΟΕ με ομαδικό τρόπο και αρμοδιότητες για όλους. Δεν πιστεύω σε μια προσωποκεντρική ΕΟΕ.
— Εννοείτε ότι αυτές οι αρχές επί Μίνωα Κυριακού δεν τηρήθηκαν;
Οι συνάδελφοί του που συνεργάστηκαν μαζί του θεωρούσαν ότι η ΕΟΕ θα έπρεπε να λειτουργεί πιο δημοκρατικά και με καλύτερο τρόπο. Εγώ δεν ήμουν, αλλά το είπαν όλοι όσοι ήταν.
— Τα είπατε μετά την εκλογή; Σας συνεχάρη;
Δεν μας δόθηκε η ευκαιρία. Ακουσα στην τηλεόραση ότι μου ευχήθηκε καλή τύχη.
— Αποχωρώντας ο κύριος Κυριακού ανέφερε ότι σας αφήνει προίκα 9 εκατομμυρίων ευρώ στο ταμείο της ΕΟΕ. Τι έχετε να πείτε γι’ αυτό;
Δεν έχω λόγο να το αμφισβητώ. Υπάρχει ο ταμίας της ΕΟΕ που θα παραλάβει και θα αποδώσει την εικόνα.
— Με τον κύριο Λάμπη Νικολάου αισθάνεστε ότι θα έχετε αρμονική συνεργασία;
Επιθυμώ να έχουμε αρμονική συνεργασία. Θεωρώ και το είπα και του ιδίου ότι έκανε μεγάλη παρατυπία με το να μην αφήσει την Ομοσπονδία Πυγμαχίας να ψηφίσει σ’ αυτές τις εκλογές και αντίθετα, να βάλει το κέρλινγκ. Ήταν σα να παίζω εκτός έδρας με στημένο διαιτητή τον κ. Nικολάου!
Αναρτήθηκε από G2 στις 11:37
Αφού τις τελευταίες ημέρες ασχοληθήκαμε με την ιστοσελίδα της Ελληνικής Ολυμπιακής Επιτροπής, θεωρήσαμε ενδιαφέρον να κάνουμε μία… βόλτα και σε ιστοσελίδες Ελληνικών Ομοσπονδιών για να δούμε κατά πόσο εκεί υπάρχει δουλειά.
Η αλήθεια είναι ότι δεν εντυπωσιαστήκαμε…
Όμως δεν θα πιάσουμε τα αρνητικά, αλλά τα θετικά.
Διαπιστώσαμε λοιπόν από τη… βόλτα μας ότι η νέα ιστοσελίδα της Ελληνικής Ομοσπονδίας Χιονοδρομίας είναι από τις καλύτερες που υπάρχουν.
Ο Δήμος Γυρούσης, πρόεδρος της Ομοσπονδίας, ένας νέος άνθρωπος έχει πιάσει το… μήνυμα και μαζί με τα υπόλοιπα μέλη του ΔΣ επένδυσαν στην ηλεκτρονική τους πύλη.
Τι μπορείτε λοιπόν να βρείτε εκεί:
Το ότι κάθε χρήστης μπορεί να διαμορφώσει τη δική του σελίδα, ανάλογα με το άθλημα που τον ενδιαφέρει (αλπικά, δίαθλο, αντοχή, χιονοσανίδα).
Μπορεί ο επισκέπτης να ανεβάσει το δικό του βίντεο από τη χιονοδρομική του δράση.
Πολύ καλό ημερολόγιο γεγονότων.
Έχει πολύ καλό φωτογραφικό υλικό.
Μπορούν οι επισκέπτες να μάθουν και διεθνή νέα εκτός από τα ελληνικά, απ’ ευθείας από τη FIS.
Δίνει τη δυνατότητα στους φίλους του σκι να γνωρίζουν τις καιρικές συνθήκες που επικρατούν σε κάθε χιονοδρομικό κέντρο.
Έχει συνδέσεις με όλα τα χιονοδρομικά κέντρα και πολλά ακόμα.
Όσοι επιθυμούν περισσότερες λεπτομέρειες δεν έχουν παρά να κάνουν τη δική τους… βόλτα στο www.eox.gr για να διαπιστώσουν ότι ορισμένοι πραγματικά εργάζονται.
Συγχαρητήρια παιδιά, συνεχίστε έτσι.
Δυστυχώς τα στοιχεία για την ιστοσελίδα της Ελληνικής Ολυμπιακής είναι ακόμα χειρότερα από αυτά που παρουσιάσαμε χθες.
Η εβδομάδα των μετρήσεων τώρα ολοκληρώθηκε και τα νούμερα που θα δείτε είναι πλήρη για την εβδομάδα των εκλογών.
Μέσα σε μία μόλις εβδομάδα η ιστοσελίδα… κατρακύλησε κατά 912.340 θέσεις και είναι πλέον στο νούμερο 2.983.239 της παγκόσμια κατάταξη.
Και όταν λέμε παγκόσμια κατάταξη θα πρέπει να έχουμε στο μυαλό μας περίπου 30 εκατ. ιστοσελίδες και blog που μπορούν να δώσουν στοιχεία στις μετρήσεις διότι υπάρχουν και αυτά με μονοψήφιο αριθμό «μοναδικών επισκεπτών».
Τραγική είναι η κατάσταση!!!
Εμάς μας λυπεί ιδιαίτερα.
Από την άλλη δεν μπορούμε να κρύψουμε τη δική μας χαρά για τη μεγάλη άνοδο.
Οι μετρήσεις είναι ακόμα καλύτερες από τις χθεσινές, θα το δείτε αν κλικάρετε στις φωτογραφίες.
Το http://www.greek-olympics.blogspot.com/ είναι στην θέση 657.207 με πάνω από 500 επισκέπτες καθημερινά ενώ και στα blog σύμφωνα με το http://blogs.sync.gr/ είμαστε στη θέση 824 σε σύνολο 39.890 Ελληνικά ιστολόγια.
Θα μπορούσαμε να παραθέσουμε και άλλα στοιχεία από δίαφορες ανεξάρτητες μηχανές μετρήσεων.
Αυτό όμως που πραγματικά θέλουμε είναι να καταφέρουμε να «ξυπνήσουμε» την Ελληνική Ολυμπιακή Επιτροπή με τη νέα ηγεσία και τον Σπύρο Καπράλο και να τους βάλει όλους να δουλέψουν.
Να δουλέψουν πραγματικά.
Δυστυχώς αυτό προϋποθέτει να… ξεβολευτούν ορισμένοι και ορισμένες. Πιθανότατα να χρειάζεται η Ελληνική Ολυμπιακή Επιτροπή ριζική αναδιάρθρωση και επιτέλους ένα Οργανόγραμμα λειτουργίας.
Γιατί δεν είναι δυνατόν να έχουν περάσει πέντε ημέρες από την εκλογή του Σπύρου Καπράλου και να μην υπάρχει ούτε η σύνθεση της Ολομέλειας, ούτε μήνυμα του προέδρου, ούτε και βιογραφικό του!!!
«Ήμαρτον» όπως είπε και ο Μίνωας Κυριακού κατά την αποχώρησή του…
Τρεις μέρες μετά τις εκλογές στην Ελληνική Ολυμπιακή Επιτροπή και αφού διάβασαν το www.greek-olympics.blogspot.com , διορθώθηκαν τα λάθη και «εμφανίστηκαν» ο Ισίδωρος Κούβελος ως πρόεδρος της ΔΟΕ και ο Βαγγέλης Σουφλέρης ως μέλος της εκτελεστικής επιτροπής.
Διόρθωσαν το έλασσον και όχι το μείζον.
Για τα υπόλοιπα ούτε κουβέντα.
Την Πολωνία δηλαδή και το 9ο Χειμερινό Φεστιβάλ «Ολυμπιακές Ημέρες Ευρωπαϊκής Νεότητας» ή τις άλλες ενότητες τη υποβαθμισμένης ιστοσελίδας της Ολυμπιακής μας επιτροπής.
Δεν θα μπούμε σε περισσότερες λεπτομέρειες για το χαμό που έγινε, αφού δεν το είχαν πάρει χαμπάρι, αλλά το θέμα στο www.greek-olympics.blogspot.com , διάβασε ο ίδιος ο Σπύρος Καπράλος που ζήτησε να γίνουν οι διορθώσεις, όμως θα πρέπει οι άνθρωποι στην ΕΟΕ να καταλάβουν ότι η ιστοσελίδα είναι η δημόσια εικόνα προς τα έξω και χρειάζεται καθημερινή δουλειά.
Δεν είναι τυχαίο ότι έτσι όπως την απαξίωσαν η ιστοσελίδα της ΕΟΕείναι στη θέση 1.667.351 της παγκόσμιας κατάταξης την εβδομάδα που τελειώνει, όταν το blog είναι στο νούμερο 960.822.
Και μία… συγνώμη σε όσους αναγκάστηκαν να δουλέψουν Παρασκευή μεσημέρι!!!
Αναρτήθηκε από G2 στις 17:56
Θα μπορούσε η Ελληνική Ολυμπιακή Επιτροπή να πληροφορήσει τον κόσμο, εντός και εκτός Ελλάδας για ότι συμβαίνει, τι ενέργειες κάνει, τα προγράμματά της, τον τρόπο της προετοιμασία των αθλητών για τους Ολυμπιακούς Αγώνες;
Η απάντηση σύντομη και μονολεκτική: «ΟΧΙ»
Δεν είναι μόνο απίστευτο. Είναι εξοργιστικό να βλέπεις στο διαδίκτυο «σιωπή» σε τομείς που έχουν ενδιαφέρον και που πολλοί ακόμα και από το εξωτερικό θα επιθυμούσαν να μάθουν τι γίνεται στη χώρα μας. Α, ξέχασα δεν είναι θέμα «επικοινωνίας» ή «ενημέρωσης», αλλά… μυστικοπάθειας. Μάλλον δεν θέλουμε να… διαρρεύσουν τα μυστικά μας.
Για αυτό οι σελίδες για την Ολυμπιακή Προετοιμασία στην ιστοσελίδα της ΕΟΕ ήταν και είναι κενές τόσο στο θέμα των «κριτηρίων» όσο και στο θέμα των «αθλητών».
Η αγγλική έκδοση είχε να ενημερωθεί 6 μήνες. Πολύ καλά διαβάζεται. Το τελευταίο δελτίο ήταν στις 10 Αυγούστου 2008 και το αμέσως επόμενο στις 10 Φεβρουαρίου 2009 για την ανακοίνωση του εκλογικού αποτελέσματος. Αλλά και εκεί μπάχαλο!
Αφού δεν παρουσιάζονται όλα τα αποτελέσματα…
Τι εννοούμε; Το βλέπετε στη διπλανή φωτογραφία της ιστοσελίδας. Ο Ισίδωρος Κούβελος «δεν υπάρχει». Ναι η εκλογή του στη θέση του προέδρου της Διεθνούς Ολυμπιακής Ακαδημίας «δεν έγινε ποτέ» κατά την ΕΟΕ, ενώ «κομμένος» είναι και ο Βαγγέλης Σουφλέρης. Και αυτός δεν… εκλέχθηκε ως μέλος της εκτελεστικής Επιτροπής.
Και το… μεγαλείο της ενημέρωσης συνεχίζεται!!!
Αύριο στην Πολωνία ξεκινά το 9ο Χειμερινό Φεστιβάλ «Ευρωπαϊκές Ημέρες Ολυμπιακής Νεότητας» και κανείς δεν ξέρει αν μετέχουν αθλητές μας και σε ποια αθλήματα.
Βλέπετε αυτά δεν μας… απασχολούν.
Αν ήταν κανένας «κοριός» ή καμία άλλη υπόθεση με ψεύτικες κατηγορίες, ίντριγκες και μυστήριο θα ήταν στην πρώτη γραμμή.
Και για να μην πείτε ότι βιαστήκαμε σχετικά με το Φεστιβάλ στην Πολωνία να σας πούμε ότι οι δηλώσεις συμμετοχής για τους αθλητές έληξαν την 1η Φεβρουαρίου.
Τότε όμως είχαμε άλλες… δουλειές.
Οι εκλογές και η στήριξη του τέως προέδρου Μίνωα Κυριακού ήταν το πρώτο θέμα στην ημερήσια διάταξη και όχι φυσικά οι αθλητές.
Ειδικά για την ενημέρωση θα μπορούσαμε να πούμε πολλά ακόμα.
Να παρουσιάσουμε στοιχεία μετρήσεων από ανεξάρτητες μηχανές.
Δυστυχώς η ιστοσελίδα της ΕΟΕ που ανασχεδιάστηκε και εμπλουτίστηκε με νέα στοιχεία και πεδία υπολειτουργεί εδώ και δύο χρόνια. Ελπίζουμε ο νέος πρόεδρος της Ελληνικής Ολυμπιακής Επιτροπής, Σπύρος Καπράλος να ακολουθήσει μία πιο… εξωστρεφή επικοινωνιακή πολιτική πάνω σε σωστές βάσεις με «ικανά» και όχι «αρεστά» ή «φιλικά» άτομα μήπως και ξεκολλήσει από το τέλμα ο κορυφαίος αθλητικός οργανισμός της χώρας μας.
Αναρτήθηκε από G2 στις 12:30
Έναν χρόνο πριν από την έναρξη των χειμερινών Ολυμπιακών Αγώνων στο Βανκούβερ το 2010, η οργανωτική επιτροπή παρουσίασε την Ολυμπιακή Δάδα. Σύμφωνα με τον πρόεδρο της ΔΟΕ Ζακ Ρογκ που ήταν παρόν στην εκδήλωση η δάδα «ανάβει το πάθος και εμπνέει τους αθλητές να συμμετάσχουν δίνοντας τον καλύτερό τους εαυτό.
Οι σχεδιαστές εμπνεύστηκαν από το ανοιχτό τοπίο του Καναδά, τις απέραντες εκτάσεις, δίνοντας στη δάδα το σχήμα του νερού που τρέχει όταν λιώνουν τα χιόνα. Βρισκόμαστε άλλωστε σε χειμερινούς Αγώνες που κυριαρχεί το χιόνι και το λευκό χρώμα.
Διαθέτει εργονομικό σχεδιασμό έχει βάρος 1,6 κιλά, ύψος 94,5 εκατοστά και στη μία πλευρά από κόκκινη σφεντάμι δέντρο από το οποίο έχει κατασκευαστεί και η οροφή στο «Οβάλ» μία εκπληκτική εγκατάσταση στο Ρίτσμοντ για το πατινάζ ταχύτητας (400μ.) έχει το σύνθημα «με πυρακτωμένες καρδιές».
Φυσικά δεν θα μπορούσε να λείπει το σήμα των αγώνων, αλλά και το σήμα κατατεθέν του Καναδά η σημαία του. Το υλικό της δάδας είναι το ανοξείδωτο ατσάλι και το αλουμίνιο, το καύσιμο είναι μείγμα προπανίου, ισοβουτανίου και υδρογονανθράκων και η φλόγα διαρκεί από 12 έως 15 λεπτά. Τους επόμενους τρεις μήνες θα κατασκευαστούν οι 12.000 δάδες που θα χρησιμοποιηθούν στη λαμπαδηδρομία.
Η Αφή στις 22 Οκτωβρίου στην Ολυμπία
Η Ολυμπιακή Δάδα θα καλύψει 45.000 χιλιόμετρα επί Καναδικού εδάφους σε 106 ημέρες. Η Ολυμπιακή Φλόγα θα ανάψει στις 22 Οκτωβρίου 2009 θα κάνει μία μικρή διαδρομή στην Ελλάδα υπό την αιγίδα της Ελληνικής Ολυμπιακής Επιτροπής και στον Καναδά θα βρεθεί στις 30 Οκτωβρίου.
Αναρτήθηκε από G2 στις 22:47
Τέσσερα χρόνια πέρασαν από το 2005 που η Διεθνής Ολυμπιακή Επιτροπή ανέθεσε τους θερινούς Ολυμπιακούς Αγώνες στο Λονδίνο (2012) και έφτασε ο καιρός για μία ακόμα ανάθεση. Οι Ολυμπιακοί Αγώνες το 2016 είναι πιο κοντά απ’ όσο νομίζεται. Η απόφαση θα ληφθεί στις 2 Οκτωβρίου 2009 κατά τη διάρκεια της 121ης Συνόδου της ΔΟΕ στην Κοπεγχάγη.
Σήμερα έληξε η προθεσμία υποβολής των φακέλων υποψηφιότητας για τις τέσσερις πόλεις που έχουν περάσει στη δεύτερη και τελική φάση. Το Σικάγο, το Τόκιο, το Ρίο ντε Τζανέιρο και η Μαδρίτη είναι οι πόλεις που… προκρίθηκαν. Είχαν δε στη διάθεσή τους οχτώ μήνες για να ετοιμάζουν το «σχέδιο δράσης». Τώρα θα πρέπει να πείσουν τα μέλη της Επιτροπής Αξιολόγησης της ΔΟΕ με πρόεδρο τη Ναουάλ Μουταβακέλ.
Και επειδή η Επιτροπή Αξιολόγησης δεν θέλει μόνο… λόγια στους φακέλους ανακοίνωσε το πρόγραμμα επισκέψεών της που είναι:
Κατά τη διάρκεια των επισκέψεων οι εκπρόσωποι της ΔΟΕ θα επισκεφθούν χώρους που θα φιλοξενήσουν τις μελλοντικές Ολυμπιακές εγκαταστάσεις, ενώ θα έχουν συναντήσεις και με αξιωματούχους κάθε χώρας.
Φαβορί σύμφωνα με πληροφορίες είναι το Σικάγο (φωτό) που θα είναι και η πρώτη στάση της Επιτροπής Αξιολόγησης, ενώ δυνατά στο παιχνίδι είναι και το Τόκιο.
Αναρτήθηκε από G2 στις 17:48
Να επιλέξει ο Καπράλος «εκλεκτούς» και όχι «αρεστούς»
Ακόμα και για εμάς που ασχολούμαστε πολλά χρόνια με τα θέματα των Ολυμπιακών Αγώνων και τα Ολυμπιακά αθλήματα ήταν μεγάλη έκπληξη – ευχάριστη – το γεγονός ότι αρκετός κόσμος θέλει να μάθει και να πληροφορηθεί τι συμβαίνει στην Ελληνική Ολυμπιακή Επιτροπή και όχι μόνο.
Οι αριθμοί είναι εντυπωσιακοί. Πάνω από 2.500 επισκέπτες διάβασαν το www.greek-olympics.blogspot.com, τις τελευταίες τρεις ημέρες. Το σημαντικότερο όμως, αυτό που μας δίνει δύναμη να συνεχίσουμε είναι ότι συμφωνείται με τα σχόλια χαρακτηρίζοντας τα περισσότερα από αυτά (ποσοστό 80%) ως «εξαιρετικά», ενώ ακόμα 17% είναι «πολύ καλά».
Ο κόσμος δεν θέλει απλά ενημέρωση. Επιζητά την ανάλυση των γεγονότων, την αποκρυπτογράφηση των κινήσεων που γίνονται, αλλά και τη σύγκριση με άλλες χώρες και περιστατικά. Ακόμα και χθες, επόμενη μέρα των εκλογών της ΕΟΕ το ενδιαφέρον ήταν εξαιρετικά μεγάλο. Ενδεικτικά αναφέρουμε ότι μόνο μία συγκεκριμένη ώρα της ημέρας περισσότερα από 200 άτομα διάβαζαν το blog.
Ένα blog που επαναλαμβάνουμε δεν έχει ενημερωτικό χαρακτήρα. Ελπίζουμε ότι η νέα διοίκηση στην ΕΟΕ θα καταλάβει τη χρησιμότητα των νέων μορφών επικοινωνίας που είναι τα blog και δεν θα μείνει κολλημένη στο… παρελθόν.
Και επειδή κάνουμε λόγο για blog να σας πούμε ότι δυστυχώς οι εφημερίδες έχουν χάσει το… τραίνο της αναγνωσιμότητας. Η «στείρα» προσέγγιση έχει κουράσει, είναι αδιάφορη και το σημαντικότερο δεν… πουλάει. Όσοι πιο γρήγορα το καταλάβουν αυτό οι διευθυντές και οι εκδότες τόσο καλύτερα θα τα πάνε στο μέλλον.
Ένα μέλλον που ανήκει σε νέες τεχνολογίες και νέες μορφές επικοινωνίας.
Ο Σπύρος Καπράλος κέρδισε την προεδρεία στην Ελληνική Ολυμπιακή Επιτροπή επειδή είχε την στήριξη των εκλεκτόρων. Αυτό που θα πρέπει να κερδίσει όμως είναι η στήριξη του κόσμου.
Και αυτό δεν γίνεται με «κουρασμένα παλικάρια» της ενημέρωσης και όσους πιστεύουν ότι η ΕΟΕ είναι ένας δημόσιος φορέας που βολεύτηκαν…
Δεκάδες προτάσεις, ιδέες και εκθέσεις παρέλαβε ο Μίνωας Κυριακού τα πρώτα χρόνια της θητείας τους. Μόνο που τις άφησε στο συρτάρι.
Ο Σπύρος Καπράλος έχει την ευκαιρία να δώσει πραγματική υπόσταση στην Ελληνική Ολυμπιακή Επιτροπή τόσο εντός όσο και σε διεθνές επίπεδο. Και βέβαια για να διαχωρίσουμε τη θέση μας όχι με δημόσιες σχέσεις επιπέδου «Αθήνα 2004».
Οι απαιτήσεις από τον Σπύρο Καπράλο είναι μεγαλύτερες από του προκατόχου του. Αν πραγματικά θέλει να αλλάξει στο σκηνικό δεν έχει παρά να ρωτήσει και να μάθει…
Η επιλογή των αρεστών και όχι των εκλεκτών θα τον οδηγήσει σε τέσσερα χρόνια και αυτόν στην… έξοδο.